**Informasjon til tilsette og leiarar i Ørsta kommune**

Vi viser til at regjeringa har endra i nasjonale råd og tiltak får 16.4.21 og ber om at alle tilsette følgjer tiltaka både i jobbsamanheng og privat

Frå 19.4. går vi tilbake til å unntaksvis nytte heimekontor. Smittetrykket er no relativt lågt og det nasjonale rådet om avstand er np 1 meter. Vi meiner difor at dei aller fleste er best tente med å møte opp på arbeidsstaden. I særlege tilfelle kan heimekontor vurderast. Dette skal avklarast med næraste leiar og endeleg av seksjonsleiar. Ein grunnleggande føresetnad er at ein har eit arbeid som kan utførast på heimekontor.

**Hald avstand**

Vi må vså langt som råd halde minimum 1 meters avstand, alternativt at vi brukar munnbind når vi ikkje klarer å overhalde avstandsrådet. Vi tek atterhald om eigne retningslinjer for dei ulike tenesteområda.

**Servicekontoret**

Servicekontoret er ope, men vi ber om at alle som kan, unngår fysisk oppmøte og tek kontakt pr. telefon eller e-post. Alle tilsette nyttar publikumsområdet/skranken ved henting/levering av post og liknande.

**Eksterne møte:**

Som hovudregel skal deltaking i eksterne møte avgrensast til eit minimum. Det er den tilsette, i dialog med sin leiar, som må gjere ei vurdering av kva som er naudsynt deltaking.

Tilsette kan delta i eksterne møte, gitt at det er naudsynt for kvalitet og framdrift i arbeidet. Det er ein føresetnad for deltaking at møtearrangør legg opp møtet slik at dei nasjonale retningslinjene vert etterlevd. Tilsette vert oppmoda om å bruke Webex/ Teams, telefon, eller andre digitale løysingar der dette er mogleg.

**Møte der kommunen sjølv er arrangør:**

All møteverksemd skal vurderast gjennomført som digitale møte. Berre unntaksvis kan møte gjennomførast fysisk. Dersom vi ikkje kan overhalde minimum 1 meter, må vi bruke munnbind. Møtearrangør har ansvar for å føre frammøtelister, desinfisere kontaktflater og lufte ut lokalet etter bruk.

**Takk for at de står på!**

Takk til alle for den innsatsen de gjer i ei krevjande tid for tenestene våre. Det er travelt å stadig vekk ha endringar i reglar og tiltak, men det er viktig at kvar av oss held ut og fyl dei råda vi får frå myndighitene; halde avstand, ha reine hender og vere heime om vi er sjuke.